****

**ΔΕΛΤΙΟ ΤΥΠΟΥ**

Η **Ομάδα Εξωστρέφειας και Δημιουργικότητας** της **Ένωσης Χοροθεραπευτών Ελλάδας** σας προσκαλεί την **Κυριακή 12 Οκτωβρίου 2025**, σε μία εκδήλωση που τιμά την Παγκόσμια Ημέρα Ψυχικής Υγείας και την ολιστική φροντίδα του ατόμου και της κοινότητάς του.

Η εκδήλωση θα πραγματοποιηθεί στο **Myrtillo Cafe\*,** στο Πάρκο για το Παιδί & τον Πολιτισμό, Τριφυλίας & Ευστάθιου Λάμψα, Αμπελόκηποι, Αθήνα

από τις **17:30-20:30.**

Σας προσκαλούμε σε ένα δίωρο βιωματικό σεμινάριο χοροθεραπείας στο οποίο θα διερευνήσουμε και θα κινήσουμε ***τη δέσμευση στην απόλαυση ως ταυτοτική αφετηρία και ως στοιχείο ψυχικής ανθεκτικότητας.***

Την κατάσταση εκείνη που μας καλεί να ‘’δεσμευτούμε’’ στην παρούσα στιγμή, αλλά και ευρύτερα σε όλη μας την ύπαρξη, σε ό,τι δηλαδή μας ‘’αγγίζει’’, μας διακινεί και μας υπενθυμίζει ότι είμαστε ζωντανοί, προσκαλώντας την ενεργή συμμετοχή του σώματος και του νου.

Στη συνέχεια θα ακολουθήσει **bazaar,** τα έσοδα του οποίου θα διατεθούν για τους σκοπούς της Ένωσης Χοροθεραπευτών Ελλάδας.

**Πληροφορίες σεμιναρίου**

Στο σεμινάριο μπορούν να συμμετέχουν ενήλικα άτομα, χωρίς να χρειάζεται να έχουν πρότερη εμπειρία σε χορό ή σωματικές πρακτικές.

**Διάρκεια σεμιναρίου**: 17:30-19:30 (ώρα προσέλευσης στον χώρο 10’ πριν την έναρξή του).

**Συντονίστριες*:* Ευτυχία Νικολοπούλου**

*Ψυχολόγος, Χοροθεραπεύτρια (ΜΑ)*

και**Ελένη Τζίκου**

*Ψυχολόγος, Χοροθεραπεύτρια, Εκπαίδευση στην Οικογενειακή Θεραπεία*

Ο ελάχιστος αριθμός συμμετεχόντων είναι **12 άτομα** και θα τηρηθεί **σειρά προτεραιότητας.**

***\** To Myrtillo είναι μια Κοινωνική Συνεταιριστική Επιχείρηση με ειδικό σκοπό:
να παρέχει χώρο για την ένταξη ευπαθών ομάδων (άτομα με αναπηρία) στην αγορά εργασίας**

Για τη συμμετοχή στο σεμινάριο χρειάζεται **προεγγραφή έως και τις 8/10/25** και συμπλήρωση δήλωσης συμμετοχής:

Η συμμετοχή κατοχυρώνεται μέσω της κατάθεσης του ποσού των **20 ευρώ** στον τραπεζικό λογαριασμό της Ένωσης Χοροθεραπευτών Ελλάδας - IBAN GR 6501405640 564 00 200 200 1005. (Αιτιολογία: Σεμινάριο Myrtillo)

Πολιτική ακύρωσης: Σε περίπτωση ακύρωσης του σεμιναρίου από την πλευρά των διοργανωτών επιστρέφεται ακέραιο το ποσό άμεσα.

Σε περίπτωση ακύρωσης της συμμετοχής από την πλευρά των ενδιαφερόμενων ως και τις 8/10/25 επιστρέφεται ακέραιο το ποσό. Σε διαφορετική περίπτωση δεν προβλέπεται επιστροφή χρημάτων.

**Πληροφορίες bazaar**

**Στο bazaar μπορείτε να προσφέρετε βιβλία, ρούχα, αξεσουάρ, διακοσμητικά και μουσικά cds.**

**Ώρα προσέλευσης για την παράδοση των αντικειμένων**: 16:30.

**Διάρκεια bazaar**: 19:30- 20:30.

Όσα αντικείμενα παραμείνουν μετά τη λήξη του bazaar θα διατεθούν σε ΜΚΟ οργανώσεις.



Σας περιμένουμε με χαρά,

**Η Ομάδα**:

 Ελισάβετ Κοκορέλη-Ευτυχία Νικολοπούλου-Νατάσα Σμυρλή-Ελένη Τζίκου